Пейо Яворов
Неприятел

chitanka.info

Да бъде явен неприятел,

макар най-страшният в света,

по-хитър някакъв предател

и той — при тебе, в крепостта?

А всеки наш порок това е —

предател — най-опасен враг:

на улицата с нас се мае

и с нас прекрачва къщний праг…

Така… И нивга той не дреме,

а само мълчаливо трай;

намери нявга сгодно време

и — ключът де е, нали знай!…

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.